Učenici prijavljeni za upis u Osnovnu školu Žnjan – Pazdigrad

Broj učenika prijavljenih za upis u Osnovnu školu Žnjan – Pazdigrad iz dana u dan raste. Odjel za prosvjetu, kulturu, informiranje, šport i tehničku kulturu Službe za društvene djelatnosti Ureda državne uprave u Splitsko-dalmatinskoj županiji će svojim rješenjem odrediti broj razrednih odjela u novoj Školi za školsku godinu 2017./2018.

U tjednu pred početak nastave, kada bude poznat broj odjela pojedinih razreda, privremena ravnateljica Osnovne škole Žnjan-Pazdigrad će sa stručnim suradnicima izvršiti raspored učenika po razrednim odjelima. Do tada roditelji koji nisu sigurni je li njihovo dijete na popisu učenika prijavljenih za upis u Osnovnu školu Žnjan-Pazdigrad u školskoj godini 2017./2018. mogu provjeriti tu činjenicu u Službi za obrazovanje i znanost Grada Splita na tel. 310-113 ili na mob. 098/9836146.